  Туспуктэм: vk.com (Владимир Соловьёв) Наталия Сильвестрова 6-тӥ тулыспалэ Ижкарын тодмо литературатодосчилы но дышетӥсьлы, Удмуртилэн дано кунмуртэзлы Зоя Богомоловаллы сӥзем буре ваён пул усьтӥзы. Ужрадэз профессорлэн вордскемез дырысен 100 ар тырмонтупатӥзы. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Буре ваён пулэз Советской урамысь 21а юртлэн борддор вылаз юнматӥзы. Со коркан тодосчи 1971-2012 аръёсы улӥз. Туспуктэм: vk.com (Владимир Соловьев) Борысь Кузебай Герд нимо йӧскалык музейын «Пусть никогда не гаснет памяти свеча…» адӟытон усьтӥськиз. Учкисьёс критиклэн туспуктэмъёсыныз, арбериосыныз, литература кылёсэныз тодматскыны быгатӥзы. Со сяна, адӟытонэ Удмуртиысь суредан искусствоосъя музейдэн фондъёсысьтыз Евгений Русановлэсь но Фёдор Матанцевлэсь суредъёссэс но  Зоя Богомоловалэсь Пётр Ёлкинэн быдэстэм портретсэ поттӥзы. Ужрадэ тодосчилэн нунокез Анна Генералова пыриськиз. Со, юри Москваысь вуыса, песянайзэ тодын возён понна тау кариз. Тодэ вайытом, Зоя Богомоловалы сӥзем ужрадъёс быдэс арня ӵоже ортчозы. Тегъёс: Удмуртия Литература Лулчеберет Тодос буреваён  